Document ID: 32003R2180

Uredba Komisije (ES) št. 2180/2003
z dne 5. decembra 2003
o spremembi Uredbe Sveta (EGS) št. 3846/87 o vzpostavitvi nomenklature kmetijskih proizvodov za izvozna nadomestila
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1] in zlasti člena 13 Uredbe ter ustreznih določb drugih uredb o skupnih ureditvah trga za kmetijske proizvode,
ob upoštevanju naslednjega:
(1) Zadnji odstavek člena 3 Uredbe Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [2] predvideva, da bo celotna nomenklatura za izvozna nadomestila objavljena 1. januarja 2004, kot sledi iz predpisov o izvoznem režimu za kmetijske proizvode.
(2) Zaradi pristopa desetih novih držav članic je treba prilagoditi nekatere namembne cone iz Priloge II k Uredbi (EGS) št. 3846/87. Zaradi poenostavitve postopkov se ta prilagoditev združi z letno posodobitvijo Uredbe (EGS) št. 3846/87.
(3) Uredbo (EGS) št. 3846/87 je treba ustrezno spremeniti.
(4) Ukrepi, predvideni s to uredbo, so v skladu z mnenji vseh zadevnih upravnih odborov -
SPREJELA NASLEDNJO UREDBO:
Člen 1
Uredba (EGS) št. 3846/87 se spremeni:
1. Priloga I se nadomesti s Prilogo I k tej uredbi;
2. Priloga II se nadomesti s Prilogo II k tej uredbi.
Člen 2
Ta uredba začne veljati 1. januarja 2004.
Člen 1(2) se uporablja od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. decembra 2003

Labels: 3
6